**Zmluva o refundácii nákladov za poskytnuté dodávky energií č. 2/2018**

**Článok I.**

**ZMLUVNÉ STRANY**

**Dodávateľ: Centrum voľného času**

Štatutárny orgán: PaedDr. Alena Mocná, riaditeľka

sídlo: Orgovánova 5, 040 11 Košice

Bankové spojenie: Prima banka Slovensko, a.s.

IBAN: SK94 5600 0000 0004 9561 0002

IČO: 35542781

DIČ: 2021636111

**„ďalej len dodávateľ“**

**Odberateľ:**   **Základná škola Krosnianska 2, Košice**

Štatutárny orgán: Mgr. Júlia Špilárová, riaditeľka

sídlo: Krosnianska 2, 040 22 Košice

Bankové spojenie: Prima banka Slovensko, a.s.

IBAN: SK67 5600 0000 0005 0318 9001

IČO: 35546867

DIČ: 2021675106

**„ďalej len odberateľ**“

uzatvárajú túto zmluvu o refundácii nákladov za poskytnuté dodávky energií(ďalej len „zmluva“)

**Článok II.**

**ÚVODNÉ USTANOVENIA**

1. Odberateľ je správcom nehnuteľného majetku - stavba súpisné číslo 812 na pozemku parcela registra „C“ parcelné číslo 2844/1, popis stavby - ZDS telocvičňa, katastrálne územie Furča, ktorý je evidovaný Okresným úradom, katastrálnym odborom v Košiciach na LV č. 1.
2. Dodávateľ je správcom nehnuteľného majetku - stavba súpisné číslo 692 na pozemku parcela registra „C“ parcelné číslo 2842, popis stavby - zakl. škola, katastrálne územie Furča, ktorý je evidovaný Okresným úradom, katastrálnym odborom v Košiciach na LV č. 1.
3. Nehnuteľný majetok uvedený v predchádzajúcich odsekoch sa nachádza v objekte bývalej Základnej školy Charkovská 1 v Košiciach.
4. Inžinierske siete (vodovodná prípojka, prípojka na elektrickú energiu, teplo a teplú úžitkovú vodu) sú spoločné pre oba objekty uvedené v odseku 1 a 2, nie je možné ich oddeliť a a v pozícii odberateľa voči dodávateľom jednotlivých energií vystupuje správca objektu uvedeného v odseku 2.

**Článok III.**

**PREDMET ZMLUVY**

1. Predmetom tejto zmluvy je záväzok odberateľa v rozsahu a za podmienok dohodnutých v tejto zmluve refundovať náklady na nehnuteľnosť presne označenú v článku II. ods. 1, ktoré dodávateľovi vznikajú dodávaním odberateľovi.
2. Odberateľ sa zaväzuje refundovať dodávateľovi náklady na:
   1. dodávku vody
   2. dodávku elektrickej energie
   3. dodávku tepla
   4. dodávku teplej úžitkovej vody.

**Článok IV.**

**DOBA TRVANIA ZMLUVY**

Táto zmluva sa uzatvára na dobu neurčitú, a to odo dňa účinnosti zmluvy.

**Článok V.**

**PLATOBNÉ PODMIENKY**

1. Cena refundácie energií je stanovená dohodou na základe Predpokladu prevádzkových nákladov telocvične pre Gymnázium sv. Edity Steinovej, ktorý tvorí prílohu č. 1 a Predpokladu prevádzkových nákladov telocvične pre CVČ Košice, ktorý tvorí prílohu č. 2 tejto zmluvy.
2. Celková cena refundácie bude odberateľovi oznámená až v konečnom vyúčtovaní v lehote do 30.6. nasledujúceho roka.
3. Dojednáva sa ročná záloha vo výške 9.783,38,- €.
4. Odberateľ bude refundovať náklady na dodané energie uvedené v článku III. v zálohových platbách mesačne za obdobie január až november príslušného kalendárneho roka, vždy do 25. dňa príslušného kalendárneho mesiaca vo výške 815,28 €. Zálohová platba za mesiac december príslušného kalendárneho roka bude vo výške 815,30 €. Zálohové platby bude odberateľ uhrádzať na účet dodávateľa – Prima banka Slovensko, a.s., č. účtu SK94 5600 0000 0004 9561 0002, variabilný symbol .................
5. Zálohovú platbu za obdobie od 01.01.2018 do 31.01.2018 uhradí odberateľ dodávateľovi v lehote do 10 dní odo dňa účinnosti tejto zmluvy.
6. Dodávateľ do 30.6. nasledujúceho kalendárneho roka spracuje vyúčtovanie dodaných energií za predchádzajúci rok. Prípadné preplatky, resp. nedoplatky voči zálohovým platbám budú splatné do 30 dní od doručenia faktúry za ročné vyúčtovanie.
7. V prípade zmeny cien energií dodávaných odberateľovi je dodávateľ oprávnený upraviť výšku zálohových platieb vo forme dodatku k zmluve podpísanom oboma zmluvnými stranami ku dňu kedy došlo k zvýšeniu zo strany jednotlivých dodávateľov energií.
8. V prípade omeškania platby zmluvnou stranou zmluvná strana , ktorá je v omeškaní, zaplatí úrok z omeškania v zmysle nariadenia vlády SR č. 87/1995 Zb. zák. v znení neskorších predpisov.

**Článok VI.**

**PRÁVA A POVINNOSTI ZMLUVNÝCH STRÁN**

1. V prípade havárie, zásahu vyššej moci, údržby, vykonávania opráv, revízií a prevádzkovej nutnosti, si odberateľ nebude uplatňovať nároky z titulu vzniknutých škôd spôsobených prerušením dodávky elektrickej energie, tepla a vody.
2. Dodávateľ sa zaväzuje nahlasovať odberateľovi odstávky pri pravidelných údržbách energetických zariadení minimálne 3 dni vopred v písomnej forme a v mimoriadnych prípadoch (vyššia moc) operatívne.
3. Zmluvné strany sú zbavené svojich povinností vyplývajúcich zo zmluvy v prípadoch pôsobenia vyššej moci. Pôsobením vyššej moci sa rozumejú také mimoriadne okolnosti, ktoré nie je možné očakávať a predpokladať, ktoré vznikli po uzatvorení zmluvy, sú mimo možností kontroly zmluvných strán, akými sú najmä: vojna, požiar, povodne a iné katastrofy, importné a exportné obmedzenia vyhlásené vládou, štrajky tretích osôb alebo iné.
4. Zmluvné strany sú povinné v každom prípade vzájomne sa informovať o pôsobení vyššej moci bez omeškania najneskôr do 5 kalendárnych dní písomnou formou, faxom alebo telegramom.
5. Zmluvné strany sú povinné neodkladne sa navzájom písomne informovať o každej zmene týkajúcej sa zmluvy. Škody vzniknuté z dôvodu neplnenia si tejto povinnosti znáša strana, ktorá si túto povinnosť nesplnila. Zmluvné strany sú povinné navzájom spolupracovať v miere nevyhnutnej na splnenie účelu zmluvy.
6. Odberateľ vopred odsúhlasí s dodávateľom každú uvažovanú zmenu stavebného charakteru, ako i technického charakteru vo vzťahu k energetickým médiám, ktorú bude mať záujem uskutočniť v budove uvedenej v čl. II. ods. 1 tejto zmluvy (dodatočná montáž tepelných spotrebičov, klimatizačných zariadení, rozvodov a pod.).

**Článok VII.**

**SKONČENIE ZMLUVY**

1. Zmluvný vzťah je možné ukončiť:
   1. dohodou zmluvných strán,
   2. výpoveďou jednej zo zmluvných strán bez udania dôvodu s trojmesačnou výpovednou lehotou plynúcou od prvého dňa mesiaca nasledujúceho po doručení písomnej výpovede druhej zmluvnej strane,
   3. odstúpením od zmluvy dodávateľom v prípade:
      1. neuhradenia zálohovej platby v lehote dlhšej ako 6 mesiacov odo dňa splatnosti, ak odberateľ príslušnú úhradu nevykonal ani v dodatočnej lehote poskytnutej dodávateľom, čím však nie je dotknuté právo dodávateľa neuhradené sumy vymáhať,
      2. porušovania povinností odberateľa podľa čl. VI ods. 5 a 6 zmluvy, ak odberateľ ani v dodatočnej lehote nezjednal nápravu, čím však nie je dotknuté právo dodávateľa vymáhať náhradu škody takýmto porušením spôsobenej
      3. ak odberateľ nepodpíše dodatok k zmluve alebo nedôjde k uzatvoreniu dodatku k zmluve v zmysle čl. V. bod 7 tejto zmluvy.
2. Odstúpenie je účinné doručením druhej strane, týmto dňom sa zmluva zrušuje.

**Článok VIII.**

**ZÁVEREČNÉ USTANOVENIA**

1. Táto zmluva nadobúda platnosť dňom podpisu zmluvy oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle dodávateľa.
2. Táto zmluva sa povinne zverejňuje v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.
3. Zmluvné strany sa dohodli, že akékoľvek zmeny k tejto zmluve je možné dojednať len písomnými dodatkami k tejto zmluve, pričom budú podpísané oprávnenými zástupcami oboch zmluvných strán.
4. Ak nie je dohodnuté v tejto zmluve inak, riadia sa právne vzťahy z nej vyplývajúce a vznikajúce ustanoveniami Obchodného zákonníka a súvisiacimi všeobecne záväznými právnymi predpismi SR.
5. Zmluva je vyhotovená v štyroch vyhotoveniach, z ktorých dve vyhotovenia sú určené pre dodávateľa a dve pre odberateľa.
6. Každá zo zmluvných strán sa týmto výslovne zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. ich časť na iný subjekt, neprijme ručenie, nevloží akúkoľvek pohľadávku alebo právo z tejto zmluvy ako vklad do obchodnej spoločnosti, nezriadi na akúkoľvek pohľadávku záložné právo alebo iné právo tretej osoby bez predchádzajúceho písomného súhlasu druhej zmluvnej strany. V prípade porušenia tejto povinnosti sa bude považovať takýto úkon za neplatný právny úkon. V prípade porušenia tejto povinnosti jednou zo zmluvných strán, je druhá zmluvná strana oprávnená od tejto zmluvy odstúpiť, a to s účinnosťou odstúpenia ku dňu, keď bolo písomné oznámenie o odstúpení od tejto zmluvy doručené druhej zmluvnej strane, tým nie je dotknuté právo na náhradu škody.
7. Akékoľvek ustanovenie tejto zmluvy, ktoré je neplatné, nezákonné alebo nevynútiteľné podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a čo najlepšie zodpovedá jeho pôvodne zamýšľanému účelu.
8. Zmluvné strany vyhlasujú, že sú si vedomé všetkých následkov vyplývajúcich z tejto zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
9. V prípade, ak bude podľa tejto zmluvy potrebné doručovať druhej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.
10. Zmluvné strany prehlasujú, že si zmluvu prečítali, jej obsahu porozumeli a bez výhrad s ňou súhlasia a ako prejav súhlasu s celým obsahom ju podpísali bez nátlaku.
11. Neoddeliteľnou súčasťou tejto zmluvy sú jej prílohy:

Príloha č. 1 - Predpoklad prevádzkových nákladov telocvične pre Gymnázium sv. Edity

Steinovej

Príloha č. 2 - Predpoklad prevádzkových nákladov telocvične pre CVČ Košice

V Košiciach 2.2.2018 V Košiciach 12.2.2018

.................................................... .....................................................

Dodávateľ Odberateľ